ທ່ານ Romney ແລະທ່ານ Paul ມີຄະແນນນຳໜ້າ ໃນການຢັ່ງຫາງສຽງລ່າສຸດ ຢູ່ລັດໄອໂອວາ (ເບິ່ງວີດີໂອ)
ທ່ານ Romney ແລະທ່ານ Paul ມີຄະແນນນຳໜ້າ ໃນການຢັ່ງຫາງສຽງລ່າສຸດ ຂອງຜູ້ສະມັກປະທານາທິບໍດີ ຂອງພັກຣີພັບບລີກັນ ທີ່ລັດໄອໂອວາ
ຜູ້ສະມັກເຂົ້າແຂ່ງຂັນເອົາຕຳແໜ່ງປະທານາທິບໍດີຂອງພັກຣີພັບບລີກັນ ພວມດຳເນີນການ ຢ່າງຂຸ້ນຂ້ຽວເພື່ອຕິດຕໍ່ໂອ້ລົມກັບບັນດາຜູ້ມີສິດປ່ອນບັດທີ່ລັດໄອໂອວາ ກ່ອນການປະຊຸມ ຄັດເລືອກເອົາຜູ້ສະມັກຂອງພັກທີ່ເອີ້ນກັນວ່າ Cacuses ນັ້ນ ບັນດາຜູ້ສະມັກທີ່ມີຄະແນນ ລາກທ້າຍໃນການຢັ່ງຫາງສຽງຂອງປະຊາຊົນເຊັ່ນສະມາຊິກສະພາຕໍ່າ ຈາກລັດມິນເນໂຊຕ້າ ທ່ານນາງ Michele Bachmann ແລະອະດີດປະທານສະພາຕໍ່າ ທ່ານ Newt Gingrich ກໍໄດ້ໂຄສະນາຫາສຽງຢ່າງເຕັມທີ່ ເພື່ອເຮັດໃຫ້ການມີຄະແນນສຽງນຳໜ້າ ຂອງທ່ານ Mitt Romney ອະດີດຜູ້ປົກຄອງລັດ Massachusetts ຫຼຸດນ້ອຍລົງ ການໂຄສະນາຫາສຽງຂອງທ່ານ Romney ໄດ້ຮັບແຮງສະໜັບສະໜຸນ ໃນວັນສຸກວານນີ້ ຍ້ອນການໄປມີໜ້າຢູ່ລັດໄອໂອວາຂອງທ່ານ Chris Chistie ຜູ້ປົກຄອງລັດນິວເຈີຊີທີ່ມີປະ ຊາຊົນນິຍົມສູງ ໃນຂະນະທີ່ມີການເບິ່ງກັນວ່າ ໂດຍທົ່ວໄປແລ້ວທ່ານ Romney ເປັນຜູ້ມີຄະແນນສຽງນຳ ໜ້າໃນການແຂ່ງຂັນຂອງຜູ້ສະມັກເປັນປະທານາທິບໍດີຂອງພັກຣີພັບບລີກັນແຕ່ທ່ານ Ron Paul ຊຶ່ງເປັນຄູ່ແຂ່ງກໍມີຄະແນນສຽງສູງຂຶ້ນໃນການຢັ່ງຫາງສຽງບໍ່ເທົ່າໃດມື້ກ່ອນການປະ ຊຸມຄັດເລືອກທີ່ລັດໄອໂອວາ ຊຶ່ງເປັນການແຂ່ງຂັນບ່ອນທຳອິດ ໃນການສະເໜີຊື່ຄັດເລືອກ ເອົາຜູ້ສະມັກເປັນປະທານາທິບໍດີ ຂອງພັກໃນປີ 2012 ການສຳຫຼວດຂອງໂທລະພາບ NBC/Marist ສະແດງໃຫ້ເຫັນວ່າທ່ານ Romney ໄດ້ຮັບ ຄະແນນ 23% ຈາກຜູ້ທີ່ມີທ່າທາງວ່າຈະໄປຮ່ວມປະຊຸມຄັດເລືອກຜູ້ສະມັກໃນວັນທີ 3 ມັງ ກອນນີ້ ແຕ່ທ່ານ Ron Paul ສະມາຊິກສະພາຕໍ່າຈາກລັດເທັກຊັສ ກໍໄດ້ຮັບຄະແນນຫຼຸດ ລົງມານ້ອຍນຶ່ງ ຄື 21% ສ່ວນອະດີດສະມາຊິກສະພາສູງ Rick Santorum ຜູ້ຊຶ່ງໄດ້ຮັບຄະແນນສຽງເພີ່ມຂຶ້ນໃນ ການຢັ່ງຫາງສຽງເມື່ອໄວໆມານີ້ ກ່າວວ່າ ທ່ານຍັງມີຄວາມໝັ້ນໃຈຢູ່ວ່າ ຜູ້ທີ່ໄປປະຊຸມຄັດ ເລືອກຊຶ່ງຖືວ່າເປັນເຄື່ອງບົ່ງບອກທີ່ສຳຄັນກ່ຽວກັບໂອກາດໃນທົ່ວປະເທດນັ້ນຈະຫັນປ່ຽນ ໃຫ້ທ່ານເປັນຜູ້ໄດ້ປຽບ ໃນຂະນະທີ່ຜູ້ຊະນະການປະຊຸມຄັດເລືອກທີ່ລັດໄອໂອວາ ອາດຈະບໍ່ໄດ້ຮັບໄຊ ຊະນະໃນ ການຖືກແຕ່ງຕັ້ງເປັນຜູ້ສະມັກຂອງພັກຫຼືໄດ້ເປັນປະທານາທິບໍດີີກໍຈິງ ແຕ່ການໄດ້ຮັບຄະ ແນນສຽງທີ່ບໍ່ດີຢູ່ໃນລັດດັ່ງກ່າວນີ້ອາດບັງຄັບໃຫ້ຜູ້ສະມັກບາງຄົນຕ້ອງໄດ້ຖອນໂຕອອກ ຈາກການແຂ່ງຂັນກໍໄດ້ ອະດີດປະທານສະພາຕໍ່າຂອງສະຫະລັດທ່ານ Newt Gingrich ຊຶ່ງເປັນຜູ້ມີຄະແນນສຽງ ນຳໜ້າເທື່ອລ່າສຸດແຕ່ໄດ້ມີຄະແນນຫຼຸດລົງແລ້ວນັ້ນໄດ້ເຫັນການສະໜັບສະໜຸນຂອງທ່ານ ຫຼຸດລົງທີ່ລັດໄອໂອວາທັງໆທີ່ທ່ານສືບຕໍ່ການໂຄສະນາຫາສຽງຢ່າງຂຸ້ນຂ້ຽວ